钦定古今图书集成/明伦汇编/官常典/第734卷 > 王士元〈子致微〉
## 钦定古今图书集成/明伦汇编/官常典/第734卷 > 王士元〈子致微〉

按《元史忠义传》：“士元，字尧佐，恩州人。泰定四年进士。
由棣州判官累迁知磁州。值军兴，馈饷需索日繁，民
不堪命。士元心念其民，力为区画，至为将士陵辱诃
责弗避也。改知濬州。州滨黄河，尝经盗贼，城堞不完，
市井空荒。士元邑邑不得志，而临事未尝易其素。至
正十七年，贼复濬州，州兵悉溃散，士元坐堂上，顾其”
子致微使避。贼曰：“吾守臣，居此职也。若可逃生”子侍
立不忍去。贼前问曰：“尔为谁？”士元叱曰：“我王知州也。
强贼识我否？”贼欲缚士元，士元奋拳殴贼。贼怒，并其
子杀之。